Здравейте,  

баща ми преди години случайно (при плащане на данъците си) установи, че след смъртта на майка си е наследил 1/2 от автомобил (другата 1/2 явно е наследена от сестрата на баща ми). Автомобилът явно е бил регистриран на името на баба ми. Баща ми не е знаел за съществуването на този автомобил и не иска да има нищо общо. Има притеснения, че този автомобил се/може да се/ преотстъпва/продава без да бъде прехвърлен на истинския ползвател. По този начин баща ми би могъл да бъде отговорен за действията на хора, които не познава.  

Какво може да направи баща ми за да се освободи от този наследен от него дял от автомобил по възможност без да се среща със сестра си?  

Благодаря предварително! 




Отказ от наследен дял от автомобил
==================================

 

Здравейте, Даринка Пенева,


не е възможно баща Ви да направи отказ от наследство само за този дял от автомобила, тъй като отказът от наследство касае цялото наследство на майка му. Възможно е обаче да дари или продаде собствената си 1/2 идеална част от наследения автомобил на трето лице, без да е необходимо да се среща със сестра си. Съмняваме ме обаче на практика, че някой ще бъде съгласен на подобна сделка.


Поздрави,  

адв. Николина Митова  

тел. 0898 303092


